b'\n_START_ARTICLE_\nDynasty Warriors: Gundam\n_START_SECTION_\nPelitilat\n_START_PARAGRAPH_\nYksinpeliss\xc3\xa4 on kaksi eri pelitilaa: "Official Mode" ja "Original Mode". Ensimm\xc3\xa4isess\xc3\xa4 on k\xc3\xa4yt\xc3\xb6ss\xc3\xa4 kuusi eri hahmoa, joiden tarinat sijoittuvat Gundam, Z Gundam ja Gundam ZZ animesarjoihin. Jokaisella hahmolla on oma tarina, jonka l\xc3\xa4pi pelattuaan saa avattua tarinan p\xc3\xa4\xc3\xa4pahiksen, sek\xc3\xa4 p\xc3\xa4\xc3\xa4sankarin saa k\xc3\xa4ytt\xc3\xb6\xc3\xb6n Original Modeen. Original Mode sen sijaan sijoittuu ei kanoniseen tarinaan ja vaihtoehtoiseen universumiin, joissa hahmot on otettu animesarjoista G Gundam, Gundam W ja Turn A Gundam. Tapahtumat sijoittuvat salaper\xc3\xa4isen planeetan tutkimiseen, joka on t\xc3\xb6rm\xc3\xa4yskurssilla Maahan._NEWLINE_Versus Modessa on mahdollista pelata kaksinpelin\xc3\xa4, jossa on kolme eri pelimuotoa. Normal Match, jossa pelaajat ottelevat toisiaan yksi vastaan yksi peliss\xc3\xa4. Warriors Matchiss\xc3\xa4 pelaajat ensin taistelevat omilla pelialueellaan teko\xc3\xa4lyn joukkoja vastaan, kunnes he voivat suorittamisen j\xc3\xa4lkeen otella toisiaan vastaan. Shotdown Constestissa kumpikin pelaajista pyrkii tuhoamaan vihollisjoukkonsa omalta alueelta toista pelaajaa nopeammin.\n_START_SECTION_\nVastaanotto ja arvostelu\n_START_PARAGRAPH_\nGundam sai p\xc3\xa4\xc3\xa4osin keskinkertaisia arvosteluja. Japanilainen videopelilehti Famits\xc5\xab antoi arvosanaksi 33/40 PS3 versiolle. IGN kritisoi pelin juonta, sill\xc3\xa4 pelaajan t\xc3\xa4ytyisi olla perehtynyt Gundamiin, jotta ymm\xc3\xa4rt\xc3\xa4isi mit\xc3\xa4 on tapahtumassa pelin aikana. Kaiken kaikkiaan arvostelun mukaan peli soveltuu parhaiten faneille, sill\xc3\xa4 pelist\xc3\xa4 tulee melko nopeasti itse\xc3\xa4\xc3\xa4n toistava. 1UP vertasi peli\xc3\xa4 aivottomaan kes\xc3\xa4elokuvaan. My\xc3\xb6s kamerakulma sai kritiikki\xc3\xa4, jolla on hankala seurata omaa hahmoa.\n_START_SECTION_\nJatko-osat\n_START_PARAGRAPH_\nGundam sai kaksi jatko-osaa. Ensimm\xc3\xa4inen Dynasty Warriors: Gundam 2 julkaistiin joulukuussa 2008 Japanissa ja muualla maailmassa huhtikuussa 2009. Toinen jatko-osa Dynasty Warriors: Gundam 3 julkaistiin Japanissa joulukuussa 2010, Yhdysvalloissa kes\xc3\xa4kuussa 2011 ja muualla maailmassa hein\xc3\xa4kuussa 2011. Pelille julkaistiin viel\xc3\xa4 kolmas osa Dynasty Warriors: Gundam Reborn joulukuussa 2013 Japanissa ja muualla maailmassa kes\xc3\xa4kuussa 2014.'